Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.38 จุด (0.48%) ปิดภาคเช้าที่ 1,531.53 จุด ด้วยมูลค่าการซื้อขาย 28,092.54 ล้านบาท
Most Positive Impact: PTTEP (+1.12 จุด), IVL (+0.53 จุด), TOP (+0.48 จุด)
Most Negative Impact: AOT (-0.34 จุด), TU (-0.18 จุด), ROBINS (-0.13 จุด)
ตลาดหุ้นไทยรีบาว์หลังวานนี้ปรับตัวลงแรงกว่าตลาดหุ้นในภูมิภาค อย่างไรก็ดีประเด็นการแพร่ระบาดยังเป็นปัจจัยกดดัน ตลาดยังคงติดตามอัตราการติดเชื้อซึ่งหากพบว่ามีความรุนแรงขึ้นตลาดยังมีโอกาสปรับตัวลงได้อีก
จากผลกระทบจากแพร่ระบาดของไวรัส ทาง ททท.เตรียมเสนอมาตรการช่วยเหลือธุรกิจท่องเที่ยวเข้าที่ประชุมครม.เศรษฐกิจวันศุกร์นี้ เพื่อบรรเทาผลกระทบจากไวรัส
แนวโน้มตลาดบ่าย
คาด SET Index เคลื่อนไหวในกรอบ 1,510-1,535 จุด ประเมินตลาดรีบาวด์ทางเทคนิคขณะที่ภาวะตลาดหุ้นยังเผชิญแรงกดดันจากความกังวลไวรัส นอกจากนี้ยังมีอีกหลายปัจจัยที่ตลาดรอติดตามเพิ่มเติมเพื่อกำหนดทิศทางการลงทุน ได้แก่ วันที่ 29 ม.ค. นี้ติดตามว่าศาลรัฐธรรมนูญจะรับเรื่องหรือไม่ และการยื่นญัตติอภิปรายไม่ไว้วางใจรัฐบาล, 30 ม.ค.จับตาการประชุม FOMC เพื่อดูรายละเอียด Repo ซึ่งเป็นปัจจัยกดดันสภาพคล่อง หลัง Fed เริ่มส่งสัญญาณชะลอการซื้อพันธบัตร
กลยุทธ์การลงทุน ด้าน downside ของตลาดเริ่มจำกัด บริเวณ 1,500/1,520 จุด เป็นจุดทยอยซื้อเนื่องจาก Earning yield gap ที่ 5.2% ขึ้นมาใกล้เคียงระดับ +0.5SD ถือเป็นระดับสูงสุดในรอบ 44 เดือน
– นักลงทุนกลุ่มที่รับความเสี่ยงสูงแนะดู 2 ปัจจัย ได้แก่ 1) หากจีนไม่มีการออกมาตรการควบคุมภาคการท่องเที่ยวทั้งหมด 2) ไม่พบผู้เสียชีวิตในประเทศไทย เราแนะนำทยอยสะสม AOT ที่ 67.50บ./หุ้น, MINT 28.50 บ./หุ้น, CENTEL 20.50 บ./หุ้น
– นักลงทุนที่รับได้ต่ำเราแนะนำรอติดตามผลกระทบหลังผ่านพ้นช่วงฤดูการท่องเที่ยวของจีนสัปดาห์นี้ก่อนเพื่อประเมินผลกระทบการระบาดของไวรัส หรือดูพัฒนาการทางการแพทย์และวิทยาศาสตร์ในการผลิตวัคซีนเพื่อรักษา
ประเด็นเศรษฐกิจสำคัญ วันอังคาร ติดตามตัวเลขยอดคำสั่งซื้อสินค้าคงทนของสหรัฐฯ เดือน ธ.ค. คาด +0.5% MoM วันพุธ ติดตามตัวเลขผลผลิตภาคอุตสาหกรรมของไทย เดือน ธ.ค. คาด -6.5% YoY (จากเดือนก่อนที่ -8.3% YoY) การประชุมธนาคารกลางสหรัฐฯ คาดคงดอกเบี้ยนโยบายที่ 1.75% และรายงานสต๊อกน้ำมันดิบสหรัฐฯ วันพฤหัสฯ ติดตามตัวเลข GDP 4Q19 ของสหรัฐฯ คาด +2.2% QoQ วันศุกร์ ติดตามตัวเลขดุลบัญชีเดินสะพัดของไทย เดือน ธ.ค. คาดเกินดุล 3,600 ล้านเหรียญ เพิ่มขึ้นจากเดือนก่อนที่ 3,375 ล้านเหรียญ ตัวเลข PMI ภาคอุตสาหกรรมของจีน เดือน ม.ค. คาด 50 จุด ทรงตัวจากเดือนก่อน ตัวเลข GDP 4Q19 ของยูโรโซน คาด +0.2% QoQ รวมถึงตัวเลขเงินเฟ้อทั่วไปของยูโรโซนคาด +1.4% YoY
หุ้นแนะนำ IVL